
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL BIOLOGIJOS OLIMPIADOS ORGANIZAVIMO

2024 m. sausio  d.   Nr.AT – 
Šakiai

            Vadovaudamasis Lietuvos mokinių biologijos olimpiados sąlygomis, patvirtintomis Lietuvos mokinių neformaliojo švietimo agentūros direktoriaus 2023 m. gruodžio 13 d. įsakymu Nr. R1-187 ,,Dėl Lietuvos mokinių biologijos olimpiados sąlygų patvirtinimo“, Mokinių, dalykinių olimpiadų, konkursų ir kitų renginių nuostatų, patvirtintų Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663 ,,Dėl mokinių dalykinių olimpiadų, konkursų ir kitų renginių nuostatų patvirtinimo”, 9 punktu, 2024 metų Lietuvos mokinių dalykinių olimpiadų, konkursų ir kitų renginių grafiku, patvirtintu Lietuvos Respublikos švietimo, mokslo ir sporto ministro 2023 m. gruodžio 7 d. įsakymu Nr. V-1548 ,,Dėl 2024 metų Lietuvos mokinių dalykinių olimpiadų, konkursų ir kitų renginių grafiko patvirtinimo“, 2024 m. organizuojamų olimpiadų ir konkursų grafiku, patvirtintu rajono savivaldybės administracijos direktoriaus 2024 m. sausio 3 d. įsakymu Nr. AT-2 „Dėl 2024 metais organizuojamų olimpiadų ir konkursų grafiko patvirtinimo“, bei atsižvelgdamas į Lietuvos neformaliojo švietimo agentūros 2023 m.  gruodžio 11 d. raštą Nr. R6-129 „Dėl Lietuvos mokinių biologijos olimpiados savivaldybės etapo“:
1. N u r o d a u  2024 m. sausio 19 d. Šakių „Žiburio“, Lukšių Vinco Grybo ir Griškabūdžio gimnazijose, Gelgaudiškio pagrindinėje mokykloje ir Panemunių mokykloje-daugiafunkciame centre nuotoliniu būdu vykdyti Lietuvos mokinių biologijos olimpiados rajoninį etapą. Nuo 9 val. užduotis atlieka I–II (9-10) klasių mokiniai, nuo 12 val. – III–IV  klasių mokiniai.
2. Įpareigoju šio įsakymo 1 punkte išvardintų mokyklų direktorius paskirti asmenis, atsakingus už olimpiados etapo organizavimą, vykdymą, stebėseną, olimpiados vykdymo patalpų filmavimą bei įrašų saugojimą.
3. Skiriu savivaldybės administracijos Švietimo, kultūros ir sporto skyriaus
vyriausiąjį specialistą Gintarą Demenių biologijos olimpiados rajoninio etapo  koordinatoriumi.

